钦定古今图书集成/明伦汇编/官常典/第740卷 > 李淳
## 钦定古今图书集成/明伦汇编/官常典/第740卷 > 李淳

按《西宁志》：“淳，西宁卫千户，勇敢善战，能以寡敌众，多
所克捷。尝承委追抚番夷，有剽掠者，淳直𢭏其帐，必
得首恶歼戮而后已。用是诸番恚恨，相与发誓，必欲
生啖淳肉。正德十四年，追番至内隆卜，贼果拥众扑
集，从者溃散，淳犹手格数人，力尽被执。贼逼令跪，淳
骂不绝口，贼遂争前斫，其死甚酷。”